妙樂寺重修舍利塔碑附偈
作者：蘇允平
朝代：唐

paragraphs: □□大聖尊，濁世中出現。
能化百億身，非論十八變。
欲調庶彙情，先與羣魔戰。
法鼓震祥雲，□□□□電。
衆生業重身，幾個遭逢見。
□緣聞佛名，□□覩佛面。
久居在世間，□衆懷厭賤。
是故現湼槃，□□□慕戀。
皆爲實滅度，豈識真方便。
□□靈鷲山，或游沙界遍。
國王得舍利，造塔餘八萬。
劫□□□□，此□重修建。
一心構勝緣，□載□弘願。
表剎既興隆，善緣□□□。
□志劫修業，虔誠禮供養。
□□□□主，□獲皆無量。
果位從此興，菩提漸無上。
今告衆多人，願欽衆妙相。
所陳簡直辭，□□□□□，無非居因緣，無非居典則。
審諦聽是言，勉勵植衆德。
願同□□□，當來遇彌勒。
（道光《武陟縣志》卷二一。
）。